Public procurement notice: Prior Information Notice Without Call For Competition
Published: 2022-03-11
Buyer: Tampereen kaupunki
Country: FI
Contract type: Works
CPV classification: 45000000: Construction work | 45240000: Construction work for water projects | 90722100
Estimated value: 20000000 EUR

Technical requirements: Tampereen kaupunki tulee vuonna 2022 käynnistettävällä hankintamenettelyllä etsimään yritystä tai yritysryhmittymää toteuttamaan nollakuidun poiston Näsijärvestä Hiedanrannan - Niemenrannan vesialueella. Toteutus sisältää suunnittelun, tarvittavien lupien hakemisen järjestämisen, nostotyön suojauksineen sekä poistamisviennin ja jatkokäsittelyn siten, että toimijalla on luvat ja suunnitelmat myös nollakuidun jatkokäsittelylle ja hyötykäytölle.
Nollakuidun poisto on toteutettava tarkemmin sopimuksin sovittavassa aikataulussa. Hankintasopimuksessa toteuttaja määrittelee poiston niin tarkasti, että sen vaikutukset luontoon sekä jo valmiiseen että jatkossa rakentuvaan kaupunkiympäristöön voidaan riittävällä tarkkuudella arvioida.
Yritysryhmittymän esittämästä ratkaisusta riippuen toteutuksessa voi syntyä kaupungin omistukseen jääviä pysyviä vesistörakenteita. Tällaisia saattavat olla nostoa varten toteutettavat rantapengerrykset tai esimerkiksi järveen jäljelle jäävän nollakuidun maisemointi- tai luonnonmukaistamisrakenteet.
Kaupunki osaltaan ohjaa tällaisten rakenteiden suunnittelua ja hyväksyy suunnitelmat. Kaupungilla on myös oikeus osaltaan valvoa rakennustyötä. Rakennuttaja-velvollisuudet tällaisissa rakenteissa, kuten koko projektissa, ovat yritysryhmittymällä. Kaupungin omistukseen suoritettavissa rakenteissa, yritysryhmittymän ja kaupungin välillä, esitetään käytettäväksi soveltuvin osin Rakennusurakan yleisiä sopimusehtoja.
Tarjoajan on tarjottava kokonaisratkaisua ja tilaaja pidättää oikeuden olla hyväksymättä osatarjousta. Mikäli ei voida varmistua yhden ratkaisun täyttävän kaikki tavoitteet toteutettavuudesta, on hankintayksiköllä mahdollisuus valita useita ratkaisuja ja vaiheistaa hankinta testaus- ja toteutusvaiheisiin. Tällöin varmistutaan esimerkiksi teknisestä toteutettavuudesta ja ympäristölupien saannista ennen varsinaista toteutussopimuksen laatimista.
Hankinnan eteneminen rakennusurakan toteuttamiseen edellyttää, että hanke saa tarvittavat viranomaisluvat ja että ne saavat lainvoimaisuuden. Toteutumisen ehtona on myös, että Tampereen kaupunginvaltuusto myöntää hankkeelle tarvittavan määrärahan talousarviokäsittelyn yhteydessä. Hankkeessa tehtävät sopimukset tulevat olemaan ehdollisia toteutettavuudelle. Mikäli saatava rahoitus ei riitä koko projektiin, tullaan toimenpiteitä rajaamaan ja priorisoimaan. Alustavasti Tampereen kaupungin taloussuunnittelussa on käytetty työlukuna 20 miljoonan euron kokonaiskustannusarviota, mutta tähän määrärahaan ja suuruusluokkaan ei ole vielä olemassa mitään päätöksiä.
Prosessiriskien ja lupien hankinnan kustannusjaosta ja maksuajankohdista sovitaan hankintamenettelyn aikana.
Tämän ennakkoilmoituksen päätarkoitus on, että hankinnasta kiinnostuneet yritykset aloittaisivat tarvittaessa tunnustelut yritysryhmittymien perustamiseksi. Pyydämme yritysryhmittymien kokoamisessa huomioimaan, että kaikkien ryhmittymän jäsenien, kuten myös alihankkijoiden tulee olla huolehtinut yhteiskunnallisista velvoitteistaan, eikä yrityksillä voi olla hankintalain mukaisia pakollisia eikä harkinnanvaraisia poissulkemisperusteita. Ryhmittymässä mukana olevilla yrityksillä on oltava tarvittavat taloudelliset ja rahoitukselliset voimavarat. Taloudellisten voimavarojen mittarina voisi pitää, että yritysryhmittymän yrityksien vuotuinen liikevaihto on vähintään nollakuituprojektissa suorittamansa osan suuruinen. Ryhmittymälle tullaan asettamaan myös teknisen suorituskyvyn ja ammatillisen pätevyyden vaatimuksia. Projektissa korostuvat vaatimukset ympäristöasioiden hallinta- ja laadunvarmistustoimenpiteille.
Hankinnalle ei ole vielä aikataulua, mutta tavoitteena on julkaista hankintailmoitus keväällä 2022 ja saada osallistumishakemukset loppukesällä 2022.
Yrityksille tarjotaan mahdollisuutta julkaista omia nollakuitua koskevia tutkimustuloksiaan, suunnitelmiaan tai halukkuuksia liittyä muihin yritysryhmittymiin sekä kutsua muita oman yritysryhmittymänsä kokoamisneuvotteluihin. Edellä sanottuja tietoja voi tarjota tilaajan julkaisemaan lisäkirjeeseen. Tilaaja ei vastaa kyseisessä lisäkirjeessä julkaistuista tiedoista, ei ota niihin kantaa eikä julkaistut tiedot ole millään tavalla etusijalla. Yrityksien sisältämiä tietoja sisältävä lisäkirje on tarkoitus julkaista Buildercomin välityksellä hankintaan rekisteröityneille 25.3.2022. Julkaistavaksi esitettävät tiedot on toimitettava sähköpostitse Juha Kaivoselle, etunimi.sukunimi@tampere.fi, 21.3.2022 mennessä.
Vuonna 2017 aloitetut markkinavuoropuhelut eivät ole päättyneet, vaikka hankinnan määrittelyt eivät ole enää voimassa. Markkinavuoropuhelun yhteyshenkilö on hankekehitysjohtaja Juha Kaivonen, etunimi.sukunimi@tampere.fi, +358406800179.
https://www.tampere.fi/asuminen-ja-ymparisto/kaupunkisuunnittelu-ja-rakentamishankkeet/hiedanranta/info/hankinnatjakilpailutukset.html
Tämä ennakkoilmoitus ei edellytä yritysten tai yritysryhmittymien ilmoittautumista, mutta rekisteröitymällä Buildercomiin saa lisätietoja hankkeesta, joten rekisteröitymistä suositellaan. Mahdolliset markkinavuoropuhelukeskustelut sitoumuksetta käydään  hankekehitysjohtaja Juha Kaivosen kanssa 1.4.2022 mennessä.
Tällä ilmoituksella on liitteitä/linkkejä osoitteessa https://www.hankintailmoitukset.fi/fi/public/procurement/63641/notice/90425


Award value: 20000000